Mohd Fauzi Abdullah

YB Tuan  Mohd Fauzi Abdullah adalah ahli politik Malaysia berbangsa Melayu dari Parti Islam Se-Malaysia yang juga merupakan Ahli Dewan Undangan Negeri (ADUN) Manek Urai,Senarai ADUN Kelantan Kelantan bertanding di atas tiket PAS.

 Peribadi 
Pada 26 Julai 2009, beliau diumum menjadi wakil rakyat baru selepas terpilih di dalam Pilihan Raya Kecil Manek Urai berikutan kematian penyandangnya, Ismail Yaacob. Lahir kira-kira 50 tahun yang lalu, beliau merupakan anak ke-6 kepada pasangan Abdullah dan Limah bt Dollah. Lahirnya di Bukit Marak, Kelantan, dan kemudian berhijrah ke Kuala Krai, lalu menetap di Pekan Guchil.

Di Pekan Guchil itulah, beliau dibesarkan bersama ibu dan bapanya yang kemudiannya memikul tanggungjawab dengan gigih mendidik 4 orang lagi adik-adiknya sehingga berjaya ke puncak pengajian tinggi dalam dan luar negara.

Beliau kemudiannya mendirikan rumah tangga dengan Aminah bt Mahmud dan kini dikurniakan 5 orang anak. Berbekalkan kesedaran tinggi mendidik anak-anak, anak sulungnya kini telah berjaya ke universiti sementara anak-anaknya yang lain masih di bangku sekolah.

 Politik 
Pengalaman beliau lama dalam parti ialah sejak remaja lagi. Maka beliau diberi kepercayaan sebagai ketua cawangan Bandar Krai. Beliau juga mendapat kepercayaan kerajaan negeri dilantik sebagai Penyelia DUN Guchil dan Ahli Majlis Daerah Kuala Krai. 

Beliau turut mendapat kepercayaan menduduki jawatan Bendahari PAS Kuala Krai.

 Pautan luar 
 Pilihan Raya Kecil: Manek Urai:Latarbelakang Calon PAS Fauzi Abdullah

Rujukan

Kategori:Muslim Malaysia
Kategori:Anggota Parti Islam Se-Malaysia
Kategori:Ahli politik Malaysia berketurunan Melayu
Kategori:Ahli Dewan Undangan Negeri Kelantan ke-12
Kategori:Ahli Dewan Undangan Negeri Kelantan ke-13
Kategori:Ahli Dewan Undangan Negeri Kelantan ke-14
Kategori:Ahli Dewan Undangan Negeri Kelantan ke-15